open-index/open-wikipedia-markdown huggingface dataset:
బిధాన్ చంద్ర రాయ్

**బిధాన్ చంద్ర రాయ్** (ఆంగ్లం: Bidhan Chandra Roy) (జూలై 1, 1882 - జూలై 1, 1962 ) పశ్చిమ బెంగాల్ రాష్ట్రానికి రెండవ ముఖ్యమంత్రిగా పనిచేశారు. కాంగ్రెస్ పార్టీ సభ్యుడైన ఆయన ఈ పదవిలో 14 ఏళ్ళు ఉన్నారు. వృత్తిరీత్యా వైద్యుడైన ఈయన స్వాతంత్ర్య పోరాటంలో పాల్గొన్నారు. 
## జీవిత విశేషాలు
వీరు బీహార్ రాష్ట్రం, పాట్నా జిల్లాలోని బంకింపూర్‍‍లో జన్మించారు.ఈయన పూర్తి పేరు బిధాన చంద్ర రాయ్.తండ్రి ప్రకాశ్ చంద్ర. వీరి తండ్రి ప్రకాశ్ చంద్ర. ఇంగ్లండ్ లోని సెంట్ బెర్త్ లోమో కళాశాలలో 1909-1911 మధ్యకాలంలో M.R.C.P., F.R.C.S. డిగ్రీలను పొందారు. 1911 సంవత్సరంలో స్వదేశానికి తిరిగివచ్చి కలకత్తా వైద్య కళాశాలలో కొంతకాలం అధ్యాపకునిగా పనిచేశారు.

బిధాన చంద్ర రాయ్ 1909-11 మధ్య కాలంలో ఇంగ్లండ్ లోని సెంట్ బెర్త్ లోమో కాలేజీలో M.R.C.P, F.R.C.S అనే డిగ్రీలు పొందడానికి చదువు కొనసాగించి 1911 లో స్వదేశానికి తిరిగి వచ్చిన తర్వాత కోల్ కతా మెడికల్ కాలేజీలో కొంతకాలం అధ్యాపకుడిగా పనిచేసారు.ఈయన జాదవ్ పూర్ టి.బి.హాస్పిటల్, ఆర్.జి.ఖార్ మెడికల్ కాలేజీ, కమలా నెహ్రూ హాస్పిటల్, విక్టోరియా ఇన్స్టిట్యూట్, చిత్తరంజన్ క్యాన్సర్ హాస్పిటల్ మొదలైన సంస్థలు నెలకొల్పాడు.1926 లో ప్రత్యేకంగా మహిళల కోసం, పిల్లల కోసం చిత్తరంజన్ సేవాసదన్ అనే వైద్య శాలను ఏర్పాటు చేసాడు.మహిళలకు నర్సింగ్ శిక్షణ కోసం ఒక శిక్షణా సంస్థనూ ఏర్పాటు చేసాడు.

వీరు 1922-1928 మధ్యకాలంలో కలకత్తా మెడికల్ జర్నల్కు సంపాదకత్వ బాధ్యతలను నిర్వహించారు. 1925 సంవత్సరంలో రాజకీయ రంగంలో ప్రవేశించి, బారక్‍‍పూర్ అసెంబ్లీ నియోజకవర్గం నుండి స్వతంత్ర అభ్యర్థిగా పోటీచేసి గ్రాండ్ ఓల్డ్ మ్యాన్ ఆఫ్ బెంగాల్ గా పేరొందిన సురేంద్రనాధ్ బెనర్జీని ఓడించాడు. 1928లో అఖిల భారత కాంగ్రెస్ కమిటీ సభ్యుడైనారు. 1933లో కలకత్తా నగరానికి మేయర్‍‍గా ఎన్నికైనారు. 1942లో కలకత్తా విశ్వవిద్యాలయానికి ఉప కులపతిగా, 1943లో మెడికల్ కౌన్సిల్ ఆఫ్ ఇండియాకు అధ్యక్షునిగా నియమించబడినారు. 1948 సంవత్సరంలో జనవరి 13న పశ్చిమబెంగాల్ రాష్ట్రానికి ముఖ్య మంత్రి పదవిని చేపట్టారు.

ఈయన పూనుకుని, జాదవపూర్ టి. బి. హాస్పిటల్, ఆర్. జి. ఖార్ వైద్య కళాశాల, కమలా నెహ్రూ హాస్పిటల్, విక్టోరియా ఇన్స్ స్టిట్యూట్, చిత్తరంజన్ కాన్సర్ హాస్పిటల్ మొదలైన సంస్థలను నెలకొల్పారు. ప్రత్యేకంగా మహిళలు, పిల్లల కోసం చిత్తరంజన్ సేవాసదన్ అనే వైద్యశాలను ఏర్పాటుచేశారు. మహిళలకు నర్సింగ్ శిక్షణ కోసం ఒక సంస్థను కూడా ప్రారంభించారు. విద్యా, వైద్య రంగాలలో ఈయన సేవలకు 1944 లో గౌరవ డాక్టరేట్ ప్రధానం చేయబడింది.

1961 లో ఫిబ్రవరి 4 న ఈయనను భారత రత్న వరించింది.వీరి జయంతి రోజైన జూలై ఒకటినే వర్ధంతి కూడా కావడం విశేషం.ఈయన స్మారకార్ధం ప్రతీ ఏడూ జూలై ఒకటవ తేదీన వైద్యుల దినోత్సవంగా జరుపుకోవాలని భారత ప్రభుత్వం 1962 లో ప్రకటించింది.వివిధ రంగాలలో సేవలు అందించిన వారికి 1976 నుంచి డాక్టర్ బి.సి.రాయ్ పేరు మీద అవార్డులను ప్రధానం చేస్తున్నారు.

## రాజకీయ రంగం
పశ్చిమ బెంగాల్ రాష్ట్రంలోని భారత జాతీయ కాంగ్రెస్ విద్యార్థి విభాగమైన పశ్చిమ బెంగాల్ రాష్ట్ర ఛత్ర పరిషత్ ను 1954, ఆగస్టు 28న కోల్‌కతాలో  బిధాన్ చంద్ర రే మార్గదర్శకత్వంలో స్థాపించబడింది.

## సంస్మరణం
* ఈయన జయంతి (, వర్ధంతి) అయిన జూలై ఒకటవ తేదీని భారతదేశంలో *[[జాతీయ వైద్యుల దినోత్సవం]]*గా పాటిస్తారు. 
* భారత ప్రభుత్వం 1961లో ఈయనను భారతరత్న పురస్కారంతో సత్కరించింది.
* 1976 నుండి వివిధ రంగాలలో విశిష్ట సేవలను అందించిన వారికి డా. బి.సి.రాయ్ అవార్డులను అందిస్తున్నారు.
## మూలాలు

## యితర లింకులు

వర్గం:భారత రాజకీయ నాయకులు
వర్గం:భారతీయ వైద్యులు
వర్గం:1882 జననాలు
వర్గం:1962 మరణాలు
వర్గం:భారతరత్న గ్రహీతలు
వర్గం:పశ్చిమ బెంగాల్ ముఖ్యమంత్రులు
వర్గం:బీహార్ వ్యక్తులు
వర్గం:భారత స్వాతంత్ర్య సమర యోధులు
సి.సుబ్రమణ్యం

**సియస్**గా సుపరిచితులైన **చిదంబరం సుబ్రమణ్యం** (1910 జనవరి 30- 2000 నవంబరు 7) భారతదేశం ఆహారధాన్యాల స్వయంసంవృద్ధి సాధించడంలో దోహదపడ్డ రాజకీయ నాయకుడు.1964-67లో ఇతను కేంద్రప్రభుత్వంలో వ్యవసాయశాఖ మంత్రిగా ఉన్న సమయంలోనే భారతదేశంలో హరిత విప్లవానికి అంకురార్పణ జరిగింది.భారతప్రభుత్వం 1998లో భారతరత్న పురస్కారంతో సత్కరించింది.

## మూలాలు

## బయటి లింకులు
* A visionary and a statesman: 1998 Frontline పత్రికలో సుబ్రహ్మణ్యం గురించి
* మహారాష్ట్ర గవర్నర్ వెబ్ సైట్ లో సుబ్రహ్మణ్యం గురించి
* భారతరత్న సుబ్రహ్మణ్యం చెన్నై ఆన్ లైన్

వర్గం:భారతరత్న గ్రహీతలు
వర్గం:1910 జననాలు
వర్గం:2000 మరణాలు
భూపరివేష్టిత దేశం

[350px|thumb|right|''[:en:The World Factbook|ది వర్‌ల్డ్ ఫ్యాక్ట్ బుక్* ప్రకారం, ప్రపంచంలోని భూపరివేష్టిత దేశాలు. బహు భూపరివేష్టిత దేశాలను 'ఎర్ర రంగు'లో సూచించారు.]]

*'భూపరివేష్టిత దేశం*' సాధారణంగా భూభాగాలచే చుట్టియున్న [[దేశం|దేశానికి]] భూపరివేష్టిత దేశంగా వ్యవహరిస్తారు. దీనికి సముద్ర లేదా మహా సముద్రాల తీరమంటూ వుండదు. ప్రపంచంలో 2008 సంవత్సరం నాటికి ఇలాంటి దేశాల సంఖ్య 44. ఆరు ఖండాలలోని ప్రతి ఖండంలోనూ ఒకటి కన్నా ఎక్కువ భూపరివేష్టిత దేశాలు గలవు. కేవలం [[ఉత్తర అమెరికా]] ఖండం, [[ఓషియానియా]]లో భూపరివేష్టిత దేశమంటూ లేదు.

ఒక సముద్రము, [[జలసంధి|జలసంధుల]] ద్వారా మాత్రమే మహాసముద్రాలతో లంకె గలిగి వుంటుంది, ఉదాహరణకు [[బాల్టిక్ సముద్రం]], [[మధ్యధరా సముద్రం]], [[నల్ల సముద్రం]].

అదేవిధంగా ఒక [[ద్వీప దేశం]] నీటి భాగాలతో చుట్టబడివుంటుంది.

భూపరివేష్టిత దేశానికి సరిహద్దుల్లో ఉన్న దేశాలన్నీ కూడా భూపరివేష్టిత దేశాలే అయితే, ఆ దేశాన్ని జమిలి భూపరివేష్టిత దేశం అంటారు. ప్రపంచంలో అలాంటి దేశాలు రెండు ఉన్నాయి. అవి: [[లైచెన్‌స్టెయిన్|లైచెన్‌స్టీన్]], [[ఉజ్బెకిస్తాన్]].

== భూపరివేష్టిత దేశాల జాబితా ==


* [[ఆప్ఘనిస్తాన్]]
* [[అండోర్రా]]
* [[ఆర్మీనియా]]
* [[ఆస్ట్రియా]]
* [[అజర్‌బైజాన్]] †
* [[బెలారూస్]]
* [[భూటాన్]]
* [[బొలీవియా]]
* [[బోత్సవానా]]

* [[బుర్కినా ఫాసో]]
* [[బురుండీ]]
* [[సెంట్రల్ ఆఫ్రికన్ రిపబ్లిక్]]
* [[చాద్]]
* [[చెక్ రిపబ్లిక్]]
* [[ఇథియోపియా]]
* [[హంగేరి]]
* [[కజకస్తాన్]] †‡
* [[కొసావో]]

* [[కిర్గిజిస్తాన్]]
* [[లావోస్]]
* [[లెసోతో]] ¤
* [[లీచెన్‌స్టైన్]]
* [[లక్జెంబర్గ్]]
* [[మెసడోనియా]], రిపబ్లిక్
* [[మలావి]]
* [[మాలి]]
* [[మాల్డోవా]]

* [[మంగోలియా]]
* [[నేపాల్]]
* [[నైగర్]]
* [[పరాగ్వే]]
* [[రువాండా]]
* [[సాన్ మెరీనో]] ¤
* [[సెర్బియా]]
* [[స్లోవేకియా]]
* [[స్వాజిలాండ్]]

* [[స్విట్జర్‌లాండ్]]
* [[తజికిస్తాన్]]
* [[తుర్కమేనిస్తాన్]] †
* [[ఉగాండా]]
* [[ఉజ్బెకిస్తాన్]] ‡
* [[వాటికన్ సిటి]] ¤
* [[జాంబియా]]
* [[జింబాబ్వే]]

:† *ఉప్పు నీటి కాస్పియన్ సముద్రం తీరం కలిగి వున్నది.*
:‡ *ఉప్పు నీటి అరల్ సముద్రం తీరం కలిగి వున్నది.*
:¤ *మొత్తం భూభాగాలచే చుట్టబడిన దేశాలు''

## దాదాపు భూపరివేష్టితం

క్రింది దేశాలు దాదాపు భూపరివేష్టిత దేశాలు, వీటికి అతి తక్కువ సముద్రతీరం గలదు:
* ఇరాక్ (అల్-ఫా సింధుశాఖ ద్వారా పర్షియన్ అఖాతం ) 58 కి.మీ. (35 మైళ్ళు)
* స్లొవేనియా (కోపెర్ ద్వారా ఏడ్రియాటిక్ సముద్రం ) 47 కి.మీ. (29 మైళ్ళు)
* కాంగో (అట్లాంటిక్ మహాసముద్రం) 40 కి.మీ. (25 మైళ్ళు)
* బోస్నియా, హెర్జెగొవీనా (న్యూమ్ ద్వారా :en:Adriatic Sea) 26 కి.మీ. (16 మైళ్ళు)
* జోర్డాన్ ( అఖబా ద్వారా ఎర్రసముద్రం-అఖబా అఖాతం ) 26 కి.మీ. (16 మైళ్ళు)

## పాద పీఠికలు

## ఇవీ చూడండి
* దేశాల జాబితాల జాబితా
* దేశాల జాబితా – దీవుల దేశాలు
* ఎన్‌క్లేవ్
* సముద్రతీరాన్ని బట్టి దేశాల జాబితా
* ఒకే దేశంతో ఒకే సరిహద్దు గల దేశాలు
* నాలుగు దేశాలు ఒకటినొకటి పరస్పర సరిహద్దులు గల దేశాల జాబితా
* భూపరివేష్టిత దేశాల నేవీ.


వర్గం:భూగోళశాస్త్రం
వర్గం:భౌతిక భౌగోళికశాస్త్రం
స్పుత్నిక్

**స్పుత్నిక్** (ఆంగ్లం :**Sputnik 1**) (రష్యన్ భాష **"Спутник-1"**), "కృత్రిమ ఉపగ్రహం-1", **ПС-1** (*PS-1*, లేదా "Простейший Спутник-1", లేదా *ప్రాథమిక కృత్రిమ ఉపగ్రహం-1*) ), భూమిచుట్టూ పరిభ్రమించే కృత్రిమ ఉపగ్రహం, ఇది ప్రపంచపు ప్రథమ కృత్రిమ ఉపగ్రహం. ఇది ప్రతి 92.6 నిముషాలకు ఒకసారి భూమిని చుట్టి వస్తుంది. దీనిని సోవియట్ యూనియన్ అక్టోబరు 4 1957 లో ప్రయోగించింది.

*స్పుత్నిక్-1* అంతర్జాతీయ భూ-భౌతిక సంవత్సరం కాలంలో ప్రదేశం సంఖ్య-1 నుండి, 5వ ట్యూరటమ్ రేంజి వద్ద, కజక్ ఎస్.ఎస్.ఆర్. (ప్రస్తుతం బైకనూర్ కాస్మోడ్రోమ్) నుండి ప్రయోగించారు. ఈ ఉపగ్రహం 29,000 కి.మీ. (18,000 మైళ్ళు) ప్రతి గంటకు ప్రయాణించి, రేడియో సిగ్నల్స్ ను 20.005, 40.002 MHz పౌన॰పున్యాల వద్ద ప్రసారం చేసింది ఈ సిగ్నళ్ళు 22 రోజులు నిరంతరాయంగా ప్రసారాలు పంపాయి, అక్టోబరు 26, 1957 న బ్యాటరీ శక్తి సమాప్తం కావడంతో సిగ్నల్స్ రావడం ఆగిపోయాయి. *స్పుత్నిక్ 1* 1958 జనవరి 4 న కాలిపోయి, తన కక్ష్యనుండి భూమి వాతావరణం పై రాలిపోయింది. ఇది మొత్తం ప్రయాణించిన దూరం 6 కోట్ల కి.మీ., వెచ్చించిన కాలం కక్ష్యలో 3 నెలలు.

## సంస్మరణ
[thumb|left|125px|సోవియెట్ 40 [:en:copeck|కొపెక్ ల తపాలా బిళ్ళ, స్పుత్నిక్ కక్ష్యను చూపిస్తున్నది.]]

## పాదపీఠికలు

## ఇవీ చూడండి
* కృత్రిమ ఉపగ్రహం
* కరీమ్ కరీమోవ్ - స్పుత్నిక్-1 రూపకల్పన చేసినవారిలో ఒకడు.
* ప్రపంచపు కృత్రిమ ఉపగ్రహాల జాబితా

## బయటి లింకులు
### సిగ్నల్ యొక్క అధికారితాపూర్ణ రికార్డింగులు
* Recording from Washington DC
* Recording from German Ham Operator
* Recording from Czechoslovakia

This Russian page contains signals which are probably the faster pulsations from Sputnik-2:
* World's first satellite and the international community's response

నాసా (NASA) స్పుత్నిక్ చరిత్ర-వెబ్‌సైట్ లో దీని సిగ్నల్స్ రికార్డింగ్ చేసిన విషయం గురించి:
* NASA false Sputnik recording 

### చరిత్ర
ఇటీవలి మూడు చారిత్రక వ్యాసాలు స్పుత్నిక్ గురించి పరిశోధిస్తూ వ్రాయబడ్డవి:
* by Don Mitchell
* by Asif Siddiqi
* by Anatoly Zak

Other sites of interest:
* Sputnik 1 Diary 

### ప్రాథమిక వనరులు
* Soviet documents 
* Newspaper accounts on radio ham operators 

### ఇతరములు
* 1958 Video Newsreel of Russian Exhibition of Sputnik 1
* 50th anniversary of the Earth's first artificial satellite launch. RIA Novosti Video 
* Lighting inspired by Sputnik
* NASA on Sputnik 1 
* A joint Russian project of Ground microprocessing information systems SRC "PLANETA" and Space Monitoring Information Support laboratory (IKI RAN) dedicated to the 40th anniversary of ''Sputnik 1''
* International Sputnik Day
* Top Ten Sputniks
* 

వర్గం:కృత్రిమ ఉపగ్రహాలు
వర్గం:సోవియట్ యూనియన్
ఉప్పరపల్లి (సిద్ధవటం)

**ఉప్పరపల్లి**, వైఎస్‌ఆర్ జిల్లా, సిద్ధవటం మండలానికి చెందిన రెవెన్యూయేతర గ్రామం.

ఉప్పరపల్లి  గ్రామ ప్రజలు పూర్తిగా చేనేత మీద ఆదారపడి జీవిస్తున్నారు. ఇక్కడ ఒక ఉన్నత పాఠశాల ఉంది. ఇది 1945లో స్థాపించారు. ఈ గ్రామం జిల్లాలో ఉత్తమ గ్రామ పంచాయితీగా ఎన్నికైంది.

:
## మూలాలు

## వెలుపలి లంకెలు
బంగారు కుటుంబం (అయోమయ నివృత్తి)

*బంగారు కుటుంబం (1971 సినిమా) 
*బంగారు కుటుంబం (1994 సినిమా)
సహకారం

కొంతమంది వ్యక్తులు కలసి తమ అందరి బాగోగుల కోసం పనిచేయడాన్ని సహకారం (కో ఆపరేషన్ ) అంటారు. ఒక్కరు చేయలేని పనిని కొంతమంది కలసి సాధించవచ్చును. ఇలా కొంతమంది కలసి ఉమ్మడి లక్ష్యం కోసం ఉద్యమించడమే సహకారోద్యమం (కో-ఆపెరటివ్  మూమెంట్ ). ఇలా ఏర్పడిన సంఘాలను **సహకార సంఘాలు** (కో-ఆపరేటివ్  సొసైటీస్) అంటారు. ఇందులో భాగస్వాములైన వ్యక్తులకు కొన్ని నిర్ధిష్టమైన ఆశయాలుంటాయి. సభ్యులు అందరికీ సమాన హక్కులు ఉంటాయి. అందరూ కలసి కార్యక్రమాలు నిర్వహిస్తారు.

సహకార సంఘాలు మొదట జర్మనీ దేశంలో స్థాపించబడ్డాయి. తర్వాత ప్రపంచవ్యాప్తంగా చాలా దేశాల్లో సహకారోద్యమం ప్రారంభమైంది. భారతదేశంలో 1904 సంవత్సరంలో ఈ ఉద్యమం ప్రారంభమైనది. వీటికి సహాయం చేయడానికి ప్రభుత్వంలో సహకార మంత్రిత్వ శాఖలు ఏర్పాటుచేయబడ్డాయి. రాష్ట్ర, జిల్లా, తాలూకా స్థాయిలలో సహకార భూమి తనఖా బ్యాంకులు స్థాపించబడ్డాయి. మన రాష్ట్రంలో వివిధ రంగాల్లో సుమారు పన్నెండు వేలకు పైగా సహకార సంఘాలున్నట్లు అంచనా.

వ్యవసాయం మన ప్రజల ముఖ్యమైన వృత్తి. దీనికి కావలసిన పెట్టుబడులు లభించక రైతులు ప్రైవేటు వ్యక్తుల వద్ద అప్పులు తీసుకొని వానిని సకాలంలో తీర్చలేక తమ స్థిరాస్తులను అమ్ముకోవడం జరుగుతోంది. రైతులే సహకార సంఘాన్ని స్థాపించుకొని, దాని ద్వారా తమకు కావల్సిన నాణ్యమైన పరికరాలు, విత్తనాలు, క్రిమి సంహారక మందులు, ఎరువులు పొందవచ్చును. పండిన పంటలకు కూడా మార్కెటింగ్ సదుపాయం కల్పించుకోవచ్చును.ఇలాంటి సహకార సంఘాలు ఇతర వృత్తి పనివారు, విద్యార్థులు, ఉద్యోగులు, కార్మికులు కూడా స్థాపించుకొంటున్నారు. దేశాభ్యుదయానికి, ప్రజా సంక్షేమానికి సహకారోద్యమం మూలాధారమైనది.

## కొన్ని సంఘాలు
* గోవింద్ పేట్ ప్రాథమిక వ్యవసాయ సహకార సంఘం, గోవింద్ పేట్, నిజామాబాదు జిల్లా. 

* గృహలక్ష్మిపరస్పర సహాయక సహకార సంఘం లిమిటెడ్ ఆలేరు. నల్లగొండ జిల్లా 508101

## మూలాలు

## వెలుపలి లంకెలు

వర్గం:సంఘాలు
విఠలేశ్వర శతకము

**విఠలేశ్వర శతకము**ను రచించినది నల్లగొండ జిల్లా రామన్నపేట మండలం ఎల్లంకి గ్రామ మధురకవి డా. కూరెళ్ల విఠలాచార్య.

## ఉదాహరణకు కొన్ని పద్యములు

### 001
శ్రీయన నేమియో సుగుణ

శీలుని పుర్రెను గూడద్రిప్పు, ఆ

శ్రీయే 'అ ఆ' లు రాని ఎటు

సెల్లని పుల్లని మంత్రిసేయు, ఆ

శ్రీయే పరాభవంబొసగు

శ్రీయే మహావిభవంబునిచ్చు, ఆ

శ్రీయే ప్రియంబు నీకయిన

చిత్రమదేమిటొ? విఠ్ఠలేశ్వరా!

### 002
పొట్టిగ నుండు వాణ్ణి, పెను

పొట్టను గల్గిన వాణ్ణి, ఎట్టి ఇ

క్కట్టుల నైన భక్తితొ ఒ

కానొక మారుభజిస్తే చాలు పో

గొట్టెడు వాణ్ణి, పాయసము

కుడ్ముల కే ముదమొందువాణ్ణి, జే

కొట్టి నుతించి మ్రొక్కెదను

కోర్కెలు దీర్చగ విఠలేశ్వరా !

### 003
అమ్మ సరస్వతిన్ హృదయ

మందు తలంచిన చాలునయ్య, ద

ద్దమ్మయు కూడా పెద్దన పి

తామహు మాడ్కి కవిత్వమల్లి లో

కమ్మున మెప్పు పొందును, బి

కారియు కూడా యశస్సుగాంచు, ని

క్కమ్మిది భారతీకృప జ

గమ్మున ఓ ప్రభు విఠ్ఠలేశ్వరా !

### 004

ఎందరు మాదు స్వేచ్ఛకయి
 
ఎంతతపించిరొ ? నిండు జీవితం

బెందరు ధారవోసిరొ? బ్రి

టీషుల హింసకు పాత్రులైనవా

రెందరొ ? వారే మా అమర

వీరులు యోధులు ఇంటివేల్పు లా

అందరకేను నా హృదయ

మారగ మ్రొక్కెద విఠ్ఠలేశ్వరా !

### 005

దేవుడ దేవుడా యనుచు

తీర్థము క్షేత్రము లెన్నొ తిర్గితిన్

దేవుడ దేవుడా యనుచు

దేశ విదేశమతాల నడ్గితిన్

దేవుడ దేవుడా యనుచు

దేబెగ బాబల నెంతొ వేడితిన్

దేవుడ! కానిపించవు ఇ

దెక్కడి న్యాయము ? విఠ్ఠలేశ్వరా !

### 006

పదవులు వద్దు, పైసలును

వద్దు, పసిండియు వద్దు, గొప్ప సం

పదయును వద్దు, ప్రాభవము

వద్దు, ప్రశంసలు వద్దు, ఏ మహా

సదనము వద్దు, భోగములు

సౌఖ్యము వద్దు, మరేది వద్దు, నీ

దు దయయే నాకు కావలెను

స్త్రోత్రము చేసెద విఠ్ఠలేశ్వరా !

### 007

తల్లి తెలుంగు మానుకొని

తత్తర బిత్తర వచ్చిరాని ఆ

కుళ్లును ఇంగిలీసు కల

గూరను పిచ్చిగ పచ్చిపచ్చిగా

కల్లలు మాట లాడు మొన

గాండ్రిల ందరొ వెళ్ళి మంచి మా

పల్లె జనాల ముంచిరిగ

పాప మదేమన విఠ్ఠలేశ్వరా !

## మూలాలు

వర్గం:శతకాలు
గొట్టిపాటి బ్రహ్మయ్య

**గొట్టిపాటి బ్రహ్మయ్య** (1889-1984) *రైతు పెద్ద* అను బిరుదుతో పేరు పొందిన స్వాతంత్ర్య సమర యోధుడు. భారత ప్రభుత్వం నుండి పద్మ భూషణ్ (1982) అవార్డు గ్రహీత.

## జననం
గొట్టిపాటి బ్రహ్మయ్య గారు కృష్ణా జిల్లాలోని చినకళ్ళేపల్లి లో**1889 డిసెంబరు 3** న జన్మించారు.

1917లో, యుక్తవయసులోనే ఆయన గ్రంథాలయోద్యమము, వయోజన విద్యలపై దృష్టి సారించారు. 1922-23లో జిల్లా కాంగ్రెస్ కమిటీకి అధ్యక్షునిగా పనిచేసారు. 1923-29లో కృష్ణా జిల్లా ఖాదీ బోర్డుకి అధ్యక్షునిగా ఉన్నారు.

స్వాతంత్ర్య సమర యోధునిగా ఆయన జమీందార్ రైతు ఉద్యమంలో ఆచార్య ఎన్.జి.రంగా గారితో కలసి పాల్గోన్నారు,

"సైమన్‌ కమిషను" బహిష్కరణ ఉద్యమం, ఉప్పు సత్యాగ్రహం, క్విట్ ఇండియా ఉద్యమం మున్నగు పలు కార్యక్రమాలలో పాలుపంచుకుని, పెక్కు దినాలు జైలుపాలయ్యారు.

స్వాతంత్ర్యానంతరం ఆయన 1962లో ఆంధ్ర ప్రదేశ్ కాంగ్రెస్ కమిటీకి అధ్యక్షునిగా బాధ్యతలు చేపట్టారు. 1964 జూలై 25 నుండి 1968 జూన్ 30 వరకు ఆంధ్రప్రదేశ్ శాసనమండలి అధ్యక్షునిగా పనిచేసారు.

## పురస్కారాలు
*ఆంధ్ర విశ్వవిద్యాలయం నుండి కళా ప్రపూర్ణ
*భారత ప్రభుత్వం నుండి పద్మ భూషణ్ (1982)

## జీవితచరిత్ర
గొట్టిపాటి బ్రహ్మయ్య గారి జీవితచరిత్రను గొర్రెపాటి వెంకట సుబ్బయ్య రచించగా దీని మూడవ ముద్రణను 1955లో షష్టిపూర్తి సంఘంవారు ప్రచురించారు. 
***నా జీవన నౌక*** అనేపేరుతో వెలువడిన ఆయన ఆత్మకథ ఆంధ్ర జ్యోతి దినపత్రికలో ధారావాహికగా ప్రచురించబడింది.

## మరణం
గొట్టిపాటి బ్రహ్మయ్య గారు **1982 జూలై 19** న పరమపదించారు.

## మూలాలు

*పద్మ భూషణ్ గ్రహీతల పట్టిక
*శాసన మండలి పునఃప్రారంభం

వర్గం:1889 జననాలు
వర్గం:1984 మరణాలు
వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ శాసనమండలి అధ్యక్షులు
వర్గం:కళాప్రపూర్ణ గ్రహీతలు
వర్గం:కృష్ణా జిల్లా స్వాతంత్ర్య సమర యోధులు
వర్గం:కృష్ణా జిల్లాకు చెందిన శాసనమండలి సభ్యులు
వర్గం:ఆత్మకథ రాసుకున్న ఆంధ్రప్రదేశ్ వ్యక్తులు
సంత (అయోమయ నివృత్తి)

సంత అంటే వారం వారం గ్రామాల్లో జరిగే అంగడి.

ఇదే పేరుతో ఉన్న ఇతర వ్యాసాలు:

*సంత కవిటి, శ్రీకాకుళం జిల్లాలోని మండలం.
*సంత కొత్తవలస, శ్రీకాకుళం జిల్లా ఆముదాలవలస మండలంలోని గ్రామం.
*సంత కొవ్వూరు, వైఎస్ఆర్ జిల్లా, తొండూరు మండలానికి చెందిన గ్రామం.
*సంత నేరెడుపల్లి, విశాఖపట్నం జిల్లా, గూడెం కొత్తవీధి మండలానికి చెందిన గ్రామం.
*సంత పైడిపాల, తూర్పు గోదావరి జిల్లా, రౌతులపూడి మండలానికి చెందిన గ్రామం.
సంత

[right|thumb|250px|నెల్లూరు జిల్లా [యల్లాయపాళెం అనే గ్రామం సంతలో ఒక వ్యాపారి దుకాణం]]
**సంత** అంటే పక్కా భవనాల్లో కాకుండా ఆరుబయట వ్యాపారం జరిగే ప్రదేశం. సంతలు ఎక్కువగా గ్రామీణ ప్రాంతాల్లో జరిగినప్పటికీ, పట్టణాల్లో కూడా జరుగుతూంటాయి. ప్రధానంగా భారత ఉపఖండంలో సంతలు ఎక్కువగా జరుగుతాయి. ప్రతి వారం ఏదో ఒక నిర్దుష్టమైన రోజున సంతలు జరుగుతాయి. వాటిని వారపు సంతలు అని కూడా అంటారు. జరిగే రోజును బట్టి శనివారం సంత, గురువారం సంత అని కూడా అంటారు. జరిగే ప్రదేశం పేరున కూడా సంతల పేర్లుంటాయి. వారంలో ఒకటి కంటే ఎక్కువ రోజుల్లో కూడా సంతలు జరగడం కద్దు.

సంతలో వివిధ రకాలైన వస్తువులు అమ్మకానికి లభిస్తాయి. సాధారణంగా విశాలమైన బహిరంగ ప్రదేశంలో సంతలు జరుగుతాయి. వ్యాపారులు తమ సామగ్రిని ఎడ్లబళ్ళమీద, లారీల్లో లేదా స్వయంగా మోసుకొని సంతకు తెస్తారు. ఉదయాన్నే డేరాలు వేసుకొని దుకాణాలు తెరుస్తారు. వ్యవసాయదారులు తాము పండించిన ధాన్యాలు, కూరగాయలు, పండ్లు మొదలైనవి అమ్మకానికి తెస్తారు. కొందరు వ్యాపారులు చిన్న పిల్లలకోసం ఆట వస్తువులు, తినుబండారాలు కూడా తెచ్చి అమ్ముతారు. సంతలో సామాన్యంగా రోజూ గ్రామంలో దొరకని వస్తువులు కూడా కొనుక్కొనే అవకాశం కలుగుతుంది.

ఆ గ్రామానికి చెందినవారే కాకుండా చుట్టుప్రక్కల గ్రామాలవారు కూడా ఉత్సాహంగా సంతకు వస్తారు. తాము తెచ్చిన వస్తువులను అమ్మివేసి తమకు కావలసిన వస్తువులను కొనుక్కొంటారు. ప్రాచీనమైన వస్తు మార్పిడి పద్ధతి దీని నుంచే మొదలయ్యంది. దూర ప్రాంతాలకు వెళ్ళి కొనుక్కొనే వాటి కంటే సంతలో దొరికే వస్తువుల ధరలు సాధారణంగా తక్కువగా ఉంటాయి. ఆవులు, గేదెలు, ఎడ్లు, దున్నలు మొదలైన పెంపుడు జంతువుల అమ్మకాలు, కొనుగోళ్ళు కూడా సంతల్లో జరుగుతాయి. నిర్దుష్టమైన వస్తువుల కోసమే ప్రత్యేకంగా జరిగే సంతలు కూడా ఉంటాయి. ఉదాహరణకు పశువుల సంత, చేపల సంత, బత్తాయి పడ్ల సంత మొదలైనవి. తెలంగాణ లోని కామారెడ్డిలో మోటారుసైకిళ్ళకు కూడా వారపు సంత జరగడం విశేషం.

సంత నిర్వహణకు ఆ గ్రామ పంచాయితీ కావలసిన అన్ని ఏర్పాట్లు చేస్తుంది. గుడారాలకు స్థలాలు కేటాయిస్తుంది. ఇందుకోసం కొంత రుసుం వసూలు చేస్తుంది. సంతలో చెట్లు నాటి నీడ కల్పిస్తుంది. ఇలా నాటిన చెట్లు ఒక తోట లాగా కనిపిస్తుంది. దీనిని 'సంతోట' (సంత+తోట) అంటారు. వర్షం వస్తే సరుకులు తడిసిపోకుండా కొన్ని షెడ్డులు కూడా నిర్మిస్తుంది. సంతలో దొంగతనాలు, అక్రమ వ్యాపారాన్ని నిరోధించడానికి పోలీసులకు గ్రామ యువజన సంఘం సభ్యులు తోడ్పడతారు.

ఇన్ని విధాలుగా గ్రామంలో అందరికీ ఉపయోగపడే సంత గురించి అందరూ ఎదురుచూస్తుంటారు.[center|thumb|800px|[కట్టంగూర్‌లో పశువుల సంత]]
## రకాలు

* సంతలో దొరికే ప్రధాన వస్తువును బట్టి సంతకు పేరు రావచ్చు. ఉదాహరణకి చేపల సంత, పశువుల సంత
* సంత జరిగే వారాన్ని బట్టి, ఆదివారం సంత, శుక్రవారం సంత ..
* సంత జరిగే ఊరు లేక స్థలాన్ని బట్టి, ఉదాహరణకి లింగంపల్లి సంత

## ఇంటర్ నెట్ లో సంతలు

ఇక్కడ కొనడం/అమ్మడంతో పాటు, వేలంపాటలు కూడా ఉంటాయి.

* ఈ బే
* ట్రేడ్ అస్

## ఇవి కూడా చూడండి
*సంతకవిటి - శ్రీకాకుళం జిల్లాలోని మండలం.
*వింత ఇల్లు సంత గోల, తెలుగు సినిమా.
*సంతకు చీటి లచ్చికి గాజులు ఇది మరొక సామెత

## మూలాలు


వర్గం:వ్యాపారము
వర్గం:సమాజం
గిబ్బన్

**గిబ్బన్లు** (ఆంగ్లం Gibbons) హైలోబాటిడే కుటుంబానికి చెందిన **చిన్న ఏప్స్**. ఇందులో డిప్లాయిడ్ క్రోమోజోమ్ సంఖ్య ఆధారంగా నాలుగు ప్రజాతులు ఉన్నాయి: *[[హైలోబాట్స్]]* (44), *[[హూలక్]]* (38), *[[నొమాస్కస్]]* (52), *[[సింఫాలాంగస్]]* (50). గిబ్బన్లు ఉష్ణ మండల ప్రాంతాలలో భారతదేశం నుండి ఇండోనేషియా వరకు చైనా నుండి సుమత్రా, బోర్నియో, జావా దీవులలో వ్యాపించి ఉన్నాయి. 

గిబ్బన్లను 'చిన్న ఏప్స్' అని కూడా అంటారు. ఇవి పెద్ద ఏప్స్ (చింపాంజీలు, గొరిల్లాలు, ఒరంగుటాన్లు, మనుషులు) తో విభేధిస్తాయి. ఇవి పరిమాణంలో చిన్నవిగా ఉంటాయి, జతలుగా తిరుగుతాయి, ఇల్లు కట్టుకోవు. వీటి శరీర నిర్మాణం కొంతవరకు కోతులకు దగ్గరగా ఉంటుంది. గిబ్బన్లు ప్రధానంగా బలమైన పొడుగైన చేతులతో ఒక చెట్టు మీద నుండి మరొక చెట్టు మీదకు ఊగుతూ చాలా వేగంగా ప్రయాణిస్తాయి. అంతేకాకుండా చేతులు పైకెత్తి రెండు కాళ్ళమీద నడవగలుగుతాయి. చెట్లమీద నివసించే ఎగరలేని క్షీరదాలన్నింటి కంటే ఇవి వేగంగా ప్రయాణించగలవు. ప్రజాతి, లైంగిక స్థితిని బట్టి వీటి తోలు లేత గోధుమ రంగు నుండి నలుపు రంగు మధ్యలో ఉంటాయి. 

## వర్గీకరణ
* **Family Hylobatidae**: gibbons
** Genus *[[Hylobates]]*
*** Lar Gibbon or White-handed Gibbon, *Hylobates lar*
*** Agile Gibbon or Black-handed Gibbon, *Hylobates agilis*
*** Müller's Bornean Gibbon, *Hylobates muelleri*
*** Silvery Gibbon, *Hylobates moloch*
*** Pileated Gibbon or Capped Gibbon, *Hylobates pileatus*
*** Kloss's Gibbon or Mentawai Gibbon or Bilou, *Hylobates klossii*
300px|thumb|right|Hominoid family tree
** Genus *[[Hoolock gibbon|Hoolock]]*
*** Western Hoolock Gibbon, *Hoolock hoolock*
*** Eastern Hoolock Gibbon, *Hoolock leuconedys*
** Genus *[[Symphalangus]]*
*** Siamang, *Symphalangus syndactylus*
** Genus *[[Nomascus]]*
*** Concolor or Black Crested Gibbon, *Nomascus concolor*
*** Eastern Black Crested Gibbon, *Nomascus nasutus*
*** Northern White-cheeked Gibbon, *Nomascus leucogenys*
*** Southern White-cheeked Gibbon, *Nomascus siki*
*** Yellow-cheeked Gibbon, *Nomascus gabriellae*

## మూలాలు

వర్గం:క్షీరదాలు
దేవనాగరి

thumb|దేవనాగరి లిపి
**దేవనాగరి** (देवनागरी) అన్నది భారత దేశము, నేపాల్ దేశాలలో వ్యాప్తిలో ఉన్న ఒక లిపి. దీనినే **నాగరీ లిపి** అని కూడా పిలుస్తారు. హిందీ, మరాఠీ, నేపాలీ భాషలను వ్రాయడానికి ఈ లిపినే ప్రధానంగా ఉపయోగిస్తారు. ఇది ఎడమ నుండి కుడికి వ్రాయబడుతుంది. పురాతన బ్రాహ్మీ లిపి దీనికి ఆధారం. దేవనాగరి లిపి బెంగాలీ - అస్సామీ, ఒడియా, లేదా గురుముఖి వంటి ఇతర భారతీయ లిపిల నుండి భిన్నమైనదిగా కనిపిస్తుంది, కానీ దగ్గరగా పరిశీలించిన వారు కోణాలు, నిర్మాణాత్మక ఉద్ఘాటనలో మాత్రమే తేడాలు ఉన్నట్టు కనుగొన్నారు.

దేవనాగరి లిపిని 120 కి పైగా భాషలకు వాడతారు. ఇది ప్రపంచంలో అత్యంత ఉపయోగించిన, దత్తత రచన వ్యవస్థలలో ఒకటిగా ఉంది. అవధి, భిలి, భోజ్పురి, బోడో, ఛత్తీస్గఢి, డోగ్రి, గర్వాలీ, హర్యానావి, హిందీ, భోజ్‌పురి భాష, కాశ్మీరీ, కొంకణి, మగహి, మైథిలి, మరాఠీ, ముండరి, నేపాలీ, పాలి, రాజస్థానీ, సంస్కృతం, సంతాలీ, సింధీ మొదలైన భాషల లిపి దేవనాగరిలో రాస్తారు. దేవనాగరి లిపిలో నలభై ఏడు ప్రాథమిక అక్షరాలు ఉన్నాయి, వీటిలో పద్నాలుగు అచ్చులు, ముప్పై-మూడు హల్లులు

## చరిత్ర
దేవనాగరి భారతదేశం, నేపాల్, టిబెట్, ఆగ్నేయాసియా దేశాలకు చెందిన బ్రాహ్మీ కుటుంబానికి చెందిన లిపి.

## మూలాలు

వర్గం:లిపులు
శతపది

**శతపాదులు** (ఆంగ్లం Centipede) (from లాటిన్ prefix , "నూరు", and గ్రీకు  *podos*, "పాదం") ఆర్థ్రోపోడా వర్గానికి చెందిన జంతువులు. ఇవి మిరియాపోడా ఫైలమ్ లోని కీలోపోడా తరగతికి చెందినవి. వీటిని **జెఱ్ఱి** అని కూడా పిలుస్తారు. 

ప్రపంచవ్యాప్తంగా సుమారు 8,000 జాతుల శతపాదులున్నట్లు అంచనా. వీటిలో సుమారు 3,000 జాతులు మాత్రమే గుర్తించబడ్డాయి. ఇవి విస్తృతంగా ఆర్కిటిక్ ప్రాంతం నుండి ఉష్ణమండలం, ఎడారి వాతావరణంలోనూ నివసిస్తాయి. వీటికి తేమ చాలా అవసరం. అందువలన ఇవి ఎక్కువగా భూమిలోపల, రాళ్ళక్రింద నివసిస్తాయి. 

కొన్ని శతపాదులు మానవులకు హాని కలిగిస్తాయి. అయితే వీటికాటు వలన నొప్పి కలుగుతుంది. కొందరికి ఎలర్జీ వస్తుంది. సామాన్యంగా ప్రాణహాని ఉండదు.

## సామాన్య లక్షణాలు
* శతపాదులు పొడవుగా సన్నగా ఉండే జీవులు. ఇవి కొన్ని మిల్లీమీటర్ల నుండి 30 సెంటీమీటర్ల వరకు ఉంటాయి.
* వీటి దేహం తల, మొండెంగా విభజితమై ఉంటుంది.
* తలలో ఒక జత స్పర్శశృంగాలు, రెండు జతల జంభికలు, ఒక జత హనువులు ఉంటాయి. రెండవ జత హనువులు విలీనం చెందడం వలన అధరం ఏర్పడుతుంది.
* ప్రతి ఖండితానికి ఒక జత కాళ్ళుంటాయి. (సహస్రపాదులకు రెండు జతలుంటాయి) 
* శతపాదులన్నింటికీ మొదటి ఖండితంలో ఒక జత విషపు నఖాలు (venom claws) ఉంటాయి.
* విసర్జకాంగాలు - మాల్పీజియన్ నాళికలు.

## మూలాలు

వర్గం:ఆర్థ్రోపోడా
కానుపు

మహిళ గర్భాశయం నుండి ఒకరు లేదా అంతకంటే ఎక్కువమంది శిశువులు బయటికి రావటం అనేది గర్భం ముగింపు దశ.  దీన్ని **శిశుజననం** అని అంటారు. దీనిని  **కాన్పు, ప్రసవం** అని కూడా పిలుస్తారు. 2015 లో ప్రపంచవ్యాప్తంగా సుమారు 135 మిలియన్ల జననాలు సంభవించాయి. 42 వారాల తరువాత 3 నుండి 12% మంది పుడుతుండగా, గర్భావది కాలానికి 37 వారాల ముందు [నెలలు తక్కువ కాన్పు] సుమారుగా 15 మిలియన్లు మంది జన్మించారు. అభివృద్ధి చెందుతున్న ప్రపంచంలో  సాంప్రదాయ మంత్రసాని సహాయంతో చాలా జననాలు ఇంటిలో జరుగుతుండగా,  అభివృద్ధి చెందిన ప్రపంచంలో చాలా ప్రసవాలు ఆసుపత్రులలో జరుగుతున్నాయి 

యోని ద్వారా ప్రసవం అనేది అతి సాధారణ కాన్పుగా ఉంది. దీనిలో మూడు దశల ప్రసవం ఉంటుంది: కుదించుకు పోవటం, గర్భాశయం తెరచుకోవటం, బిడ్డ క్రిందకు జారటం, జననం, మాయను బయటకు తొయ్యటం. మొదటి దశకు సాధారణంగా పన్నెండు నుండి పందొమ్మిది గంటలు పడుతుంది, రెండవ దశకు ఇరవై నిమిషాల నుండి రెండు గంటలు పడుతుంది, మూడవ దశకు ఐదు నుండి ముప్పై నిమిషాలు పడుతుంది. మొట్టమొదటి దశ అర నిమిషం పాటు ఉండే పొత్తికడుపు బిగదీయటం ద్వారా లేదా వీపు నొప్పులతో ప్రారంభమవుతుంది ప్రతి పది నుంచి ముప్పై నిమిషాలకు ఇవి వస్తుంటాయి. ఈ బిగదీసిన నొప్పులు సమయం గడిచే కొద్దీ బాగా ఎక్కువగా, త్వరత్వరగా వస్తాయి.  రెండవ దశలో  అవయవం ముడుచుకుపోవటంతో బిడ్డ బయటికి నెట్టబడటం సంభవించవచ్చు. మూడవ దశలో ఆలస్యంగా బొడ్డు త్రాడును కత్తిరించటం అనేది సాధారణంగా సిఫార్సు చేయబడుతుంది. నొప్పికి ఉపశమన పద్ధతులు వంటివి, ఒపియోడ్లు,  వెన్నెముక అనస్థీషియాలైన అనేక పద్ధతులు సహాయపడవచ్చు.

చాలామంది పిల్లలు మొదటిగా తల వచ్చేలా జన్మిస్తారు; అయితే సుమారు 4% మంది ముందుగా పాదాలు లేదా పిరుదులు ముందుగా వచ్చేలా పుడతారు, దీన్ని ఎదురుకాళ్ళతో పుట్టటం అని పిలుస్తారు. ప్రసవ సమయంలో సాధారణంగా మహిళ తనకు నచ్చినట్లుగా తినవచ్చు, అటూ ఇటూ తిరగవచ్చు, మొదటి దశలో లేదా తల ముందుగా వచ్చే కాన్పు జరుగుతున్న సమయంలో బిడ్డను ముందుకు నెట్టటం అనేది సిఫార్సు చేయబడలేదు, ఎనిమాలు సిఫారసు చేయబడలేదు. ఎపిసియోటమీ అని పిలవబడే యోనిని కత్తిరించి తెరిచే విధానం సాధారణంగా జరుగుతున్నప్పటికీ, దీని అవసరం సాధారణంగా రాదు. 2012లో,సిజేరియన్ ఆపరేషన్ అని పిలవబడే శస్త్రచికిత్స పద్ధతి ద్వారా 23 మిలియన్ ప్రసవాలు జరిగాయి. కవల పిల్లలు, శిశువుకు ప్రమాద సంకేతాలు, లేదా పిరుదులు, ఎదురుకాళ్ళతో పుట్టే స్థితి కోసం సిజేరియన్ శస్త్రచికిత్స సిఫార్సు చేయబడవచ్చు. ఈ ప్రసవ విధానం కారణంగా నయం కావటానికి ఎక్కువ సమయం పడుతుంది.

ప్రతి సంవత్సరం దాదాపు 500,000 ప్రసూతి మరణాలకు గర్భం, శిశు జననంతో వచ్చే సమస్యలు కారణమవుతున్నాయి, 7 మిలియన్ల మహిళలు తీవ్రమైన దీర్ఘకాలిక సమస్యలను ఎదుర్కొంటున్నారు, ప్రసవం తరువాత 50 మిలియన్ల మంది మహిళలకు ప్రతికూల ఆరోగ్య ఫలితాలు సంభవిస్తున్నాయి. వీటిలో ఎక్కువ భాగం అభివృద్ధి చెందుతున్న దేశాలలో జరుగుతాయి. ప్రత్యేక సమస్యలలో కష్టంతో కూడిన ప్రసవం, ప్రసవానంతర రక్తస్రావం, ప్రసూతి వాతం, ప్రసవానంతర ఇన్ఫెక్షన్ ఉంటాయి. శిశువుకు గల సమస్యలలో పుట్టుకతో వచ్చే శ్వాసావరోధం ఉంటుంది.
దస్త్రం:Childbirth; Cesarean Wellcome L0033442.jpg|సిజేరియన్ తో ప్రసవం
దస్త్రం:(Method of closing incision after a cesarean section) (4647095557).jpg|సిజేరియన్ తర్వాత కోత మూసివేసే విధానం
దస్త్రం:Illustrations relating to cesarean operation Wellcome L0033433.jpg|సిజేరియన్ ఆపరేషన్ - దృష్టాంతాలు


## ఇవి కూడా చూడండి
* అబ్స్ట్రక్టెడ్ లేబర్
## మూలాలు

## బాహ్య లంకెలు

* Spontaneous Vaginal Delivery, Video by Merck Manual Professional Edition
* http://opqic.org/maternal-morbidity-mortality-in-the-media/    Maternal Morbidity/Mortality in the Media

వర్గం:శరీర ధర్మ శాస్త్రము
సహస్రపాదులు

**సహస్రపాదులు** (ఆంగ్లం Millipede) ఆర్థ్రోపోడా వర్గానికి చెందిన జంతువులు. ఇవి డిప్లోపోడా తరగతికి చెందినవి. వీటిని **[[రోకలిబండ]]** అని కూడా పిలుస్తారు. ఈ తరగతిలో సుమారు 13 క్రమాలు, 115 కుటుంబాలు, 10,000 జాతుల జీవులున్నాయి. వీటన్నింటిలోకీ ఆఫ్రికన్ సహస్రపాదులు (*Archispirostreptus gigas*) పెద్దదైన జాతి. ఇవి కుళ్ళిన పదార్ధాలను ఆహారంగా తీసుకొనే డెట్రిటివోర్లు (detritivore).
 
సహస్రపాదుల్ని శతపాదుల్నించి (కీలోపోడా) సులువుగా గుర్తించవచ్చును. శతపాదులు చాలా వేగంగా కదలుతాయి, వాటిలో ప్రతి ఖండితానికి ఒక జత కాళ్ళు మాత్రమే ఉంటాయి. 

## సామాన్య లక్షణాలు
* చాలా సహస్రపాదులు పొడవుగా రోకలి లాగా స్తంభాకారంలో ఉంటాయి.
* వీటి దేహం తల, మొండెంగా విభజన చెందింది.
* తలలో స్పర్శశృంగాలు, హనువులు, జంభికలు ఒక్కొక్క జత చొప్పున ఉంటాయి.
* మొండెంలోని మొదటి ఖండిత ఉదరఫలకంతో జంభికలు విలీనం చెందడంతో నేతోకిలేరియం అనే నమిలే పరికరం ఏర్పడుతుంది.
* సహస్రపాదులకు ప్రతీ ఖండితానికి రెండు జతల కాళ్ళు , శ్వాసరంధ్రాలు ఉంటాయి. (మొదటి ఖండితానికి కాళ్లుండవు; తరువాత కొన్ని ఖండితాలకు ఒకటే జత కాళ్ళుంటాయి) దీనికి కారణం రెండు ఖండితాలు కలసి ఒకటిగా మారడమే. 
* మాల్పిజియన్ నాళికలు విసర్జితాంగాలుగా పనిచేస్తాయి. 
* జనన రంధ్రం మొండెం పూర్వభాగాన ఉంటుంది.

## మూలాలు

## గ్యాలరీ

Image:Harpaphe haydeniana 002.jpg|*[[Harpaphe haydeniana]]*, a species from the Pacific Northwest of North America
Image:Polydesmus.angustus.2.jpg|*[[Polydesmus angustus]]*, a European species
Image:Glomeris_marginata_1.jpg|*[[Glomeris marginata]]*, a European pill millipede
Image:Mating_Archispirostreptus_gigas.JPG|The giant millipede *[[Archispirostreptus gigas]]* mating
Image:Millipede_BRT.JPG|An Indian species from BRT Wildlife Sanctuary in South India
దస్త్రం:Purugu2.JPG


వర్గం:ఆర్థ్రోపోడా
రోగి

[thumb|right|వైద్యునిచే [రక్తపోటు తనిఖీ చేసుకొంటున్న రోగి.]]

**రోగి** (Patient) అనారోగ్యం లేదా వ్యాధులతో బాధపడుతున్న లేదా ప్రమాదానికి గురైన వ్యక్తి. వైద్యం (Treatment) కోసం వైద్యుని వద్దకు వచ్చిన వ్యక్తుల్ని ఇలా పిలుస్తారు. అయితే కొన్ని సందర్భాలలో గుర్తించబడిన వ్యాధి ఏదీ లేకుండా ముందు జాగ్రత్త కోసం వైద్య పరీక్షల కోసం వైద్యుని సంప్రదించే వారిని ఇలా పిలవడం సబబుకాదు.

## ప్రత్యామ్నాయ పరిభాష
గౌరవం, మానవ హక్కులు, రాజకీయ అవగాహన కారణంగా ఆరోగ్య సంరక్షణ పొందేటప్పుడు రోగి అనే పదాన్ని చాలా సందర్భాలలో ఉపయోగించరు. *ఆరోగ్య గ్రహీత*, *ఆరోగ్య సంరక్షణ గ్రహీత* లేదా *క్లయింట్* అనే పదాన్ని తరచుగా ప్రత్యామ్నాయ సాంకేతిక పదంగా ఉపయోగిస్తారు.

## రోగి రకం
ఆసుపత్రిలో ప్రవేశించిన రోగులను *ఇన్-* పేషెంట్లు అంటారు. అధునాతన చికిత్స కోసం ఆసుపత్రిలో చేరి కొన్ని రోజులు అక్కడే ఉన్న వ్యక్తిని రోగిగా గుర్తిస్తారు. చాలా సందర్భాల్లో అతను చాలా రోజులు లేదా కొన్ని వారాలు ఉంటాడు . మినహాయింపుగా, కోమా లేదా కెమోథెరపీ కోసం క్యాన్సర్ రోగులు చాలా సంవత్సరాలు ఆసుపత్రి సేవలను పొందుతారు. ఈ రకమైన వైద్య విధానాన్ని *ఇన్-పేషెంట్ కేర్ అంటారు* . ప్రవేశించిన రోగికి అవసరమైన వ్రాతపనిని ఆసుపత్రి అధికారులు భద్రపరుస్తారు. ఆసుపత్రి నుండి బయలుదేరే సమయాన్ని *డిశ్చార్జ్* అంటారు. ఈ సమయంలో బయలుదేరే సమయం-తేదీని కూడా కాగితంలో ప్రస్తావిస్తారు.

## మూలాలు

## బాహ్య లంకెలు

* a peer-reviewed article published in the British Medical Journal's (BMJ) first issue dedicated to patients in its 160-year history
* review article with views on the meaning of the words "good doctor" vs. "good patient"
* "Time Magazine's Dr. Scott Haig Proves that Patients Need to Be Googlers!" – Mary Shomons response to the Time Magazine article "When the Patient is a Googler" 

వర్గం:వైద్య శాస్త్రము
నీడతో యుద్ధం

thumb
**నీడతో యుద్ధం** పుస్తకం రంగనాయకమ్మ కొందరు బూర్జువా నాస్తికులకి వ్యతిరేకంగా వ్రాసిన వ్యాసాల సంకలనం.

## నాస్తిక యుగం, చార్వాక పత్రికల పై విమర్శలు
జనం దేవుళ్ళని, దెయ్యాలని నుమ్ముకునేంత అమాయకులుగా ఉంటేనే పాలక వర్గం వాళ్ళకి లాభం. మెజారిటీ జనంలో చైతన్యం పెరగడం పాలక వర్గానికి ఇష్టం ఉండదు. నాస్తిక యుగం, చార్వాక పత్రికల వారు కూడా మూఢ నమ్మకాల విషయంలో పాలక వర్గం వారిని విమర్శించారు కానీ ఆ పత్రికల వారే ప్రభుత్వానికి తమ ఉద్యమానికి సహకరించమని కోరుతూ ఉత్తరాలు ప్రచురిస్తుంటారు. వీరికి వర్గ స్వభావం తెలియదని రంగనాయకమ్మ విమర్శ.

## భారత నవ్యమానవవాద సంఘం పై విమర్శలు
కుల వ్యవస్థ వల్ల, మత కట్టుబాట్ల వల్ల విసుగు చెందిన కొంత మంది నాస్తిక, హేతువాద, మానవవాద ఉద్యమాలకి ఆకర్షితులవుతారు. ఈ ఉద్యమాల వల్ల తాత్కాలిక ప్రభావమే ఉంటుంది తప్ప శాశ్వత ప్రయోజనం ఉండదని రంగనాయకమ్మ వాదన. డబ్బున్న వాళ్ళు - పేదవాళ్ళు అన్న భేదాలు కుల మత కట్టుబాట్లకి సంబంధం లేకుండా కూడా కొనసాగుతాయి. ఒక దళిత పేదవాడు నాస్తికునిగా మారి తన కుల ఐడెంటిటీని వదులుకున్నా అతని ఆర్థిక హోదా కారణంగా అతన్ని తక్కువ స్థాయి వ్యక్తిగా చూడడం జరుగుతంది. డబ్బున్న వాళ్ళు - పేదవాళ్ళు అన్న భేదాల గురించి అర్థం చేసుకోకుండా కులాన్ని, మతాన్ని ఎంత విమర్శించినా పేద వాళ్ళకి ప్రయోజనం ఉండదు. భారత నవ్యమానవవాద సంఘం స్థాపకుడైన ఎమ్.వి. రామమూర్తి వ్యాసాలని విమర్శిస్తూ రంగనాయకమ్మ పై విషయాలని ఉదహరించారు.

## శ్రీశ్రీ,, జ్వాలాముఖి, సి.వి.ల పై విమర్శలు
శ్రీశ్రీ, జ్వాలాముఖి, సి.వి.ల వాదన ప్రకారం నాస్తికత్వం వల్ల మనిషికి పరిపూర్ణ చైతన్యం కలుగుతుంది. సమాజాన్ని అర్థం చేసుకోవడానికి నాస్తికత్వం సరిపోదని రంగనాయకమ్మ వాదన. దేవుడు, దెయ్యాలు లేవని కొందరు అంగీకరిస్తారు, కొందరు అంగీకరించరు. ఆ జ్ఞానం కలిగినంత మాత్రాన పెట్టుబడిదారునికి లాభాలు ఎలా వస్తాయియి, అదనపు విలువ అంటే ఏమిటి లాంటి అంశాల పైన అభిప్రాయాలు మారకపోవచ్చు. శ్రీశ్రీ, జ్వాలాముఖి, సి.వి.ల వాదన అన్ని సమస్యలకి ఒకటే మూలం, అన్ని రోగాలకి ఒకటే మందు అని భ్రమపడే వారి వాదన లాగ ఉందని రంగనాయకమ్మ విమర్శ.

## ఇవి కూడా చూడండి
*జానకి విముక్తి

## మూలాలు

వర్గం:రంగనాయకమ్మ రచనలు
వర్గం:తెలుగు పుస్తకాలు
అరుంధతి (అయోమయ నివృత్తి)

*అరుంధతి భారత పురాణాలలో పతివ్రత.
*అరుంధతి (1997 సినిమా), 1997 విడుదలైన తెలుగు సినిమా.
*అరుంధతి రాయ్, కేరళకు చెందిన ప్రముఖ రచయిత్రి
*అరుంధతి (2009 సినిమా), 2009లో విడుదలైన తెలుగు సినిమా
*అరుంధతి, కన్నడ సినిమాకు చెందిన భారతీయ నటి.
రాధ (అయోమయ నివృత్తి)

రాధ హిందూ పురాణాలలో శ్రీకృష్ణుని ప్రియురాలు.

----
*రాధ (నటి), తెలుగు సినిమా నటి
*రాధ కృష్ణ, 1978లో విడుదలైన తెలుగు సినిమా.
*రాధ కళ్యాణం, 1981లో విడుదలైన తెలుగు సినిమా.
*రాధ మై డార్లింగ్, 1982లో విడుదలైన తెలుగు సినిమా.
*రాధా బాలకృష్ణన్, ప్రముఖ భారతీయ మహిళా శాస్త్రవేత్త.
సంతోషం (అయోమయ నివృత్తి)

సంతోషం మనసులో కలిగే ఒకవిధమైన భావన.

*సంతోషం (1955 సినిమా)
*సంతోషం (2002 సినిమా)
*సంతోషం (పత్రిక)
నినాదం

thumb
**నినాదం** : సాహిత్యపరంగా చూస్తే దీనర్థం, ఉద్దేశంతో కూడిన పరిచయ వ్యాఖ్య. ఒక వ్యక్తి, సంఘం, సంస్థ, లేదా దేశం యొక్క సాధారణ లేదా విశేష ఉద్దేశం.

ఈ నినాదాల వర్గీకరణ ఈ విధంగా వుంటుంది. సంస్థలు, రాజకీయ పార్టీలు, ఉద్యమాలు, మతపరమైన భావాలు, దేశములు మొదలగువాటి ముఖ్య ఉద్దేశాలు.

వీటికి కొన్ని ఉదాహరణలు
* భారతదేశ జాతీయ నినాదం : సత్యమేవ జయతే
* ఆజాద్ హింద్ ఫౌజ్ నినాదం : జై హింద్
* భారత స్వతంత్ర సంగ్రామ సమయంలో గల నినాదాలు :
** జై బోలో భారత్ మాతాకీ - జై
** ఇంకలాబ్ జిందాబాద్ (ఇంక్విలాబ్ జిందాబాద్),
** వందేమాతరం.
* భారత్-పాక్ 1965 యుద్ధ సమయంలో లాల్ బహాదుర్ శాస్త్రి ఇచ్చిన నినాదం : "జైజవాన్ జైకిసాన్"
* నేటి భారతీయుల నినాదం : మేరా భారత్ మహాన్
* వాజపేయి ఇచ్చిన నినాదం : జైజవాన్, జైకిసాన్, జైవిజ్ఞాన్

అలాగే ముస్లింలు ఈ విధముగా నినదిస్తారు : నారయే తక్బీర్ - అల్లాహ్ ఒ అక్బర్ (ఈశ్వర నినాదం - అల్లాహ్ గొప్పవాడు) 

## మూలాలు

*

వర్గం:నినాదాలు
సంగీత (అయోమయ నివృత్తి)

**సంగీత** అన్న పేరు ఈ క్రింది విషయాలను సూచిస్తుంది: 

* సంగీత (నటి)
* సంగీత (సినిమా)
*సంగీత (రసిక)
అత్త

**అత్త**, **అత్తయ్య** లేదా **అత్తగారు** ఒక విధమైన మానవ సంబంధాలలో పిలుపు. ఒక వ్యక్తి భార్య లేక భర్త యొక్క తల్లిని అత్తగారు అని పిలుస్తారు. అత్తగార్ని తల్లితో సమానంగా భావించి ఇంగ్లీషులో "Mother-in-law" అని అంటారు. తల్లి సోదరుడి భార్యను, నాన్న సోదరిని కూడా అత్త అంటారు. నాన్న సోదరి మేనత్త అవుతుంది, మేనత్త సంతానంతో వివాహం మేనరికం అంటారు.
## సంబంధాలు
;మేనత్త : 
తండ్రి అక్క లేదా చెల్లెల్లిని మేనత్త అని పిలుస్తారు. మేనత్త భర్త మావయ్య అవుతాడు. మేన మామ కాడు.
;మేనమామ: 
తల్లి అన్నయ్య లేదా తమ్ముడు మేనమామ అని పిలుస్తారు. మేనమామ భార్య (అత్త) అవుతుంది మేనత్త కాదు.
ఇక్కడ మేన పదం మేను (శరీరం) అనే అర్ధం. మేనమామ, మేనత్తలు తమ రక్తం పంచుకుపుట్టిన వారు అని, తమ మేనులో (శరీరంలో) భాగమని భావిస్తారు
## గొడవలకు కారణాలు
* కోడలికి చాకిరీ చేయటం అత్తకు, అత్తకు చాకిరీ చేయటం కోడలికి ఇష్టం లేక.
* ఒంటరిగా ఉండాలనే కోరికతో కావాలనే గొడవపెట్టుకోవటం, వెళ్ళగొట్టటం
* కట్నం డబ్బుల సమస్య
* అహంకారం (ఇగో) సమస్య. ఎవరిమాట ఎవరువినాలనే పట్టుదలకు పోవటం
* కొడుకు తనకి దూరమై మరొక స్త్రీ (కోడలు) ని ఇష్టపడుతున్నాడు అనే అభధ్రతా భావం.
* తన భర్త తనే లోకంగా ఉండాలి అమ్మని మర్చిపోవాలి అనే ధోరణి.

## అత్తల హక్కుల సంక్షేమ సంఘం
498 (ఎ) సెక్షన్ కోడళ్ల చేతిలో వజ్రాయుధంగా మారిన నేపథ్యంలో అత్తలకు బాసటగా నిలబడేందుకు, అత్తలకు కూడా గృహహింస నుంచి రక్షణ కల్పించటం కోసం, అత్తలు సామాజిక వివక్ష, గృహహింసలకు బలవకుండా, అత్తలకు తగిన రక్షణ, సంక్షేమం కోసం ఆంధ్రప్రదేశ్ మదర్స్-ఇన్-లా ప్రొటక్షన్ అసోసియేషన్ (ఏపీఎంపీఏ) ఆవిర్భావించింది.జాతీయ కుటుంబ ఆరోగ్య సర్వేప్రకారం 1.7 శాతం మహిళలు అత్తల చేతిలో హింసని అనుభవిస్తుంటే, 13.7 శాతం మహిళలు తమ సొంత తల్లుల చేతిలోనే హింసకు గురవుతున్నారు.కోడళ్లతో నరకాన్ని అనుభవిస్తున్న అత్తలు 9704683163, 9573605415 నెంబర్లలో సంప్రదించ వచ్చు. 
## ఇవి కూడా చూడండి
* చుట్టరికాలు
## అత్తపై సినిమాలు
* గడసరి అత్త సొగసరి కోడలు
* అత్తకు యముడు అమ్మాయికి మొగుడు
* హైక్లాస్ అత్త లోక్లాస్ అల్లుడు
* అత్త మెచ్చిన అల్లుడు
* అత్తా నీకొడుకు జాగ్రత్త

## అత్తపై పాటలు
* అత్త ఒడీ పువ్వు వలే మెత్తనమ్మా
## అత్తపై సామెతలు
* అత్తా ఒకింటి కోడలే
* అత్తలేని కోడలుత్తమురాలు కోడలు లేని అత్త గుణవంతురాలు
## మూలాలు

## యితర లింకులు
* అత్తా కోడళ్ళ మధ్య సంబంధం

వర్గం:మానవ సంబంధాలు
చందు సుబ్బారావు

[thumb|https://muchata.com/tag/chandu-subbarao/ చందు సుబ్బారావు]
**డా. చందు సుబ్బారావు** మార్క్సిస్టు రచయిత, అభ్యుదయ రచయితల సంఘంలో ప్రముఖుడు. ఇతను భూభౌతిక శాస్త్రవేత్త, ఆంధ్ర విశ్వవిద్యాలయం లో ప్రొఫెసరు. చలం స్త్రీవాద భావాలను బలంగా నమ్మే వ్యక్తి. స్త్రీవాద వ్యాసాలతో పాటు రాజకీయ వ్యాసాలు కూడా వ్రాస్తూంటాడు. విశ్వ విద్యాలయాలలో జ్యోతిషం కోర్సులు ప్రవేశ పెట్టాలన్న ప్రతిపాదనను ఇతను తీవ్రంగా వ్యతిరేకించాడు.
## జీవిత విశేషాలు
ఆయన 1946 మే 18 న ఆంధ్రప్రదేశ్ లోని చదలవాడ లో వెంకటకృష్ణయ్య, రాజ్యలక్ష్మి దంపతులకు జన్మించాడు. విజయవాడలోని ఆంధ్ర లయోలా కళాశాలలో 1964లో బి.ఎస్సీ చేసాడు. 1967లో ఆంధ్ర విశ్వవిద్యాలయం నుండి మాస్టర్ ఆఫ్ సైన్స్ ఇన్ టెక్నాలజీ చేసాడు. 1974లో విశాఖపట్నం లోని ఆంద్రవిశ్వవిద్యాలయం నుండి భూభౌతిక శాస్త్రంలో డాక్టరేటు పొందాడు. రష్యన్ భాషలో జూనియర్ డిప్లొమా పొందాడు.
ఇంత సాహిత్య సేవ చేసిన ఆయన 2026 జనవరి 29న విశాఖపట్నంలో కన్నుమూశారు

## కెరీర్
ఆయన ఆంధ్ర విశ్వవిద్యాలయంలో 1974-85 లలో లెక్చరరు గానూ, 1985-93 వరకు రీడరు గానూ 1993 నుండి హైడ్రాలజీ అండ్ వెల్-లాగింగ్ కు ప్రొఫెసరు గానూ, విశాఖపట్నంలో స్టడీ సర్కిల్ లో అసిస్టెంట్ డైరక్టరు గానూ (1988-91), విశాఖపట్నం లోని సైన్స్ అండ్ టెక్నాలజీ కళాశాలకు ఉప ప్రిన్సిపాల్ గానూ చేసాడు.

## రచయితగా
ఆయన "సైన్స్ అండ్ సివిలైజేషన్" అనే గ్రంథాన్ని 1997 లో రచించాడు. 1997 లో "కవికి విమర్శకుడు శత్రువు కాదు" అనే గ్రంథం రచించాడు.

## పురస్కారాలు
* 1966లో సుబ్బారావు తాపీ ధర్మారావు అవార్డు ను పొందాడు. ఆయన ఆంధ్ర రచయితల సంఘానికి సెక్రటరీగా 1979-82 మధ్య ఉన్నాడు. ఇండియా మెటెయరలాజికల్ సొసైటీ లో సభ్యుడు.
* 1999లో ఆంధ్రప్రదేశ్ అభ్యుదయ రచయితల సంఘం, గుంటూరు జిల్లా శాఖ నుండి కొండేపూడి సాహితీ సత్కారం అందుకున్నాడు.

## మరణం
చందు సుబ్బారావు అనారోగ్యంతో 29 జనవరి 2026న విశాఖపట్నంలో మరణించారు.

## మూలాలు

## ఇతర లింకులు

వర్గం:మార్క్సిస్టులు
వర్గం:తెలుగు రచయితలు
వర్గం:శాస్త్రవేత్తలు
వర్గం:తెలుగువారిలో శాస్త్రవేత్తలు
వర్గం:తూర్పు గోదావరి జిల్లా శాస్త్రవేత్తలు
వర్గం:భూ భౌతిక విజ్ఞాన శాస్త్రవేత్తలు
వర్గం:కొండేపూడి సాహితీ సత్కార గ్రహీతలు
వర్గం:1946 జననాలు
అత్త (అయోమయ నివృత్తి)

*అత్త - మానవ సంబంధాలలో ఒక ముఖ్యమైన వ్యక్తి.
*అత్తలసిద్దవరం -ఆంధ్రప్రదేశ్, తిరుపతి జిల్లా, డక్కిలి మండల గ్రామం
*అత్తలూరు - ఆంధ్రప్రదేశ్ లోని పల్నాడు జిల్లా, అమరావతి మండలంలోని గ్రామం
*అత్తాపూర్ (రాజేంద్రనగర్) -రంగారెడ్డి జిల్లా, రాజేంద్రనగర్ మండలం లోని గ్రామం
*అత్తూరు (నిండ్ర) -ఆంధ్రప్రదేశ్, చిత్తూరు జిల్లా నింద్ర మండల గ్రామం
*అత్తూరు (రేణిగుంట) -ఆంధ్రప్రదేశ్, తిరుపతి జిల్లా, రేణిగుంట మండల గ్రామం
*అత్తలూరివారిపాలెం - గుంటూరు జిల్లా, కొల్లిపర మండలానికి చెందిన రెవెన్యూయేతర గ్రామం.
*అత్తాపూర్ -,తెలంగాణ రాష్ట్రం, వికారాబాదు జిల్లా, నవాబ్‌పేట్‌ మండలంలోని గ్రామం.
*అత్తగారి కథలు - సినీ నటి భానుమతీ రామకృష్ణ వ్రాసిన హాస్య రచనా పుస్తకం
**[[అత్తారింటికి దారేది]] -2013లో విడుదలైన తెలుగు సినిమా*

*అత్తకి యముడు అమ్మాయికి మొగుడు 1989లో విడదలైన తెలుగు సినిమా
*అత్తగారు కొత్తకోడలు -1968 విడుదలైన తెలుగు చిత్రం
*అత్తవారిల్లు -1977లో విడుదలైన తెలుగు చలన చిత్రం. 
*అత్తా ఒకింటి కోడలే - 1958 విడుదలైన తెలుగు చిత్రం.
*అత్తా నీకొడుకు జాగ్రత్త - 1997 లో విడుదలైన తెలుగు చలనచిత్రం. 
*అత్తలూరి నరసింహారావు -నిరసన కవులు అని పిలువబడే ఒక వర్గంలోని కవి.
*అత్తలూరి విజయలక్ష్మి - తెలుగు రచయిత్రి.
మామ

**మామ**, **మామయ్య** లేదా **మామగారు** అనునది ఒక బంధుత్వ సూచక పిలుపు. భార్య లేదా భర్త యొక్క తండ్రిని మామగా వ్యవహరిస్తుంటారు. కోడళ్ళే కాక గౌరవ సూచకంగా కూడా మామ వరుస అయ్యే వారిని మామగారు అని పిలుచుట జరుగుతుంది. తల్లి లేక పిన్ని యొక్క సోదరుడు కూడా వరుసకు మామ అవుతాడు. తల్లి సొదరుడ్ని **మేనమామ** అనీ, మేనమామ సంతానంతో వివాహాన్ని మేనరికము అని అంటారు.

* మేనత్త : తండ్రి అక్క లేదా చెల్లెల్లిని మేనత్త అని పిలుస్తారు. మేనత్త భర్త మావయ్య అవుతాడు. మేన మామ కాడు.
మేనమామ: తల్లి అన్నయ్య లేదా తమ్ముడు మేనమామ అని పిలుస్తారు. మేనమామ భార్య (అత్త) అవుతుంది మేనత్త కాదు. దుర్మార్గుడైన మామ, మామయ్య, మేనమామను కంసమామ అంటారు. శ్రీకృష్ణుడు మేనమామ కంసుడు. కంసుడు శ్రీకృష్ణుడుని చంపాలని ప్రయత్నించి విఫలమౌతాడు. 
ఇక్కడ మేన పదం మేను (శరీరం) అనే అర్ధం. మేనమామ, మేనత్తలు తమ రక్తం పంచుకుపుట్టిన వారు అని, తమ మేనులో (శరీరంలో) భాగమని భావిస్తారు

* చూడు: చుట్టరికాలు

వర్గం:మానవ సంబంధాలు
మామ (అయోమయ నివృత్తి)

*మామ మానవసంబంధాలలో ఒక పిలుపు.

----
*మామగారు (1991 సినిమా)
*మామకు తగ్గ అల్లుడు
*మామకు తగ్గ కోడలు
శాంతి (అయోమయ నివృత్తి)

*శాంతి అనగా మానసిక ప్రశాంతత.

*శాంతి (1952 సినిమా), 1952లో విడుదలైన తెలుగు సినిమా.
*శాంతి (1980 సినిమా), 1980లో విడుదలైన తెలుగు సినిమా.
*శాంతి నివాసం, 1960లో విడుదలైన తెలుగు సినిమా.
*శాంతి నిలయం, 1972లో విడుదలైన తెలుగు సినిమా.
బోరోబుదూర్

600 mpx|thumb|right|పిరమిడ్ ఆకారంలో గల బోరోబుదూర్.

thumb|left|upright|ధర్మచక్ర ముద్రలో బుద్ధుని విగ్రహం.
**బోరోబుదూర్** (ఆంగ్లం : **Borobudur**) ఇండోనేషియా లోని మధ్య జావా మాగేలాంగ్ లో గల మహాయాన బౌద్ధుల పుణ్యక్షేత్రం. దీనిని సా.శ.9వ శతాబ్దంలో నిర్మించారు. ఈ పుణ్యక్షేత్ర నిర్మాణంలో ఆరు చతురస్రాకారపు వేదికలపై మూడు వృత్తాకారపు వేదికలు, 2,672 స్తంభాలు 504 బుద్ధవిగ్రహాలు గలవు. దీనిలోని ప్రధాన గుమ్మటము, మధ్యవేదికలోని పై భాగంలో గలదు. ఇది స్థూప ఆకృతిలో వుంటుంది. ఈ స్థూపములో 72 బుద్ధవిగ్రహాలు ఉన్నాయి. ఈ నిర్మాణమంతయూ దేవాలయాల సమూహము.

ఈ నిర్మాణం బౌద్ధక్షేత్రమేగాక బౌద్ధులకు ఒక పుణ్యక్షేత్రం కూడాను. 
thumb|right|బోరోబుదూర్ లోని బౌద్ధ స్థూపాలు.

## దృశ్య మాలిక

Image:Borobudur ship.JPG|బోరోబుదూర్ ఆలయసమూహంలో నౌక కళాకృతి. 
Image:Borobudur relief 3.jpg|దేవాలయ గోడపై శిల్పాలు.
Image:Borobodur2.jpg|రాతి చెక్కడాలు.


## ఇవీ చూడండి
* ప్రపంచ వారసత్వ ప్రదేశం
* బౌద్ధమతం
* ఆసియా, ఆస్ట్రలేషియా లోని ప్రపంచ వారసత్వ ప్రదేశాల జాబితా

## మూలాలు

* 
* 
* 
* 
* 
* 


### పాదపీఠికలు

## ఇతర పఠనాలు
* 
* 
* 
* 

## బయటి లింకులు

* Official site
* UNESCO Site
* Chandi Borobudur, a description and analysis by scholar R. Soekmono, found on the Unesco webpage
*  from Wikivoyage
* Archaeology and architecture of Borobudur
* 360° view on the World Heritage Tour
* Australia National University's research project on Borobudur 

వర్గం:ప్రపంచ వారసత్వ ప్రదేశాలు
వర్గం:ఇండోనేషియా
వర్గం:బౌద్ధ పుణ్యక్షేత్రాలు
కుటుంబరావు

**కుటుంబరావు** కొందరు భారతీయుల పేరు.
* అక్కినేని కుటుంబరావు, తెలుగు సినిమా నిర్మాత,దర్శకు,రచయిత.
* కస్తూరి కుటుంబరావు, ప్రముఖ గ్రంథాలయ ఉద్యమనేత.
* కొడవటిగంటి కుటుంబరావు, ప్రముఖ తెలుగు రచయిత.
* కె.వి.యస్.కుటుంబరావు, తెలుగు సినిమా దర్శకుడు.
* చదలవాడ కుటుంబరావు, ప్రసిద్ధిచెందిన హాస్య నటులు.
* తుర్లపాటి కుటుంబరావు, ప్రముఖ రచయిత, పాత్రికేయుడు.
* భాగవతుల కుటుంబరావు, తెలుగు రచయిత.
ఛాయా దేవి (అయోమయ నివృత్తి)

*ఛాయాదేవి, సూర్యభగవానుని భార్య.
*ఛాయాదేవి, బెంగాలీ సినిమా నటీమణి.

*ఛాయాదేవి, తెలుగు సినిమా నటీమణి.
*అబ్బూరి ఛాయాదేవి, తెలుగు రచయిత.
నారాయణరావు

**నారాయణరావు** (ఆంగ్లం: Narayana Rao) తెలుగు వారిలో కొందరి పేరు.
*కాళ్ళకూరి నారాయణరావు, 
ఊరు పశ్చిమ గోదావరి జిల్లా, వీరవాసరం తాలూకా మత్స్యపురి గ్రామం - 534207 నాటక కర్త, మహాకవి.
*కాళోజీ నారాయణరావు, సుప్రసిద్ధ తెలుగు కవి.
*కోదాటి నారాయణరావు, గ్రంథాలయ రంగ ప్రముఖులు.
*చిలుకూరి నారాయణరావు, సుప్రసిద్ధ తెలుగు రచయిత.
*దాసరి నారాయణరావు, సుప్రసిద్ధ తెలుగు సినిమా దర్శకులు, రాజకీయ నాయకులు.
*మోతే నారాయణరావు, ప్రసిద్ధులైన కళా పోషకులు.
*రావిపల్లి నారాయణరావు, తెలుగు కథా రచయిత.
*రూపనగుడి నారాయణరావు, రచయిత, నాటక కర్త, విమర్శకులు.
*వెల్చేరు నారాయణరావు, సాహిత్య విమర్శకుడు, పరిశోధకుడు, అనువాదకుడు.
*సి.హెచ్.నారాయణరావు, ప్రముఖ తెలుగు రంగస్థల, సినిమా నటుడు.
*జి. నారాయణరావు
*నారాయణరావు (నవల), తెలుగు నవల.
నిశిత పరిశీలనా, దగాకోరు పరిశీలనా?

**నిశిత పరిశీలనా, దగాకోరు పరిశీలనా?** పుస్తకాన్ని రంగనాయకమ్మ రచించారు. చలం సాహిత్యం పై నిమ్మగడ్డ వెంకటేశ్వరరావు, చలసాని ప్రసాదరావులు చేసిన తప్పుడు ప్రచారానికి సమాధానంగా ఈ పుస్తకం వ్రాసారు. చలం సాహిత్యం పై మార్క్సిస్టుల దృక్పథం ఎలా ఉంటుందో, అతని సాహిత్యం పై జడభావవాదుల దృక్పథానికి, మార్క్సిస్ట్ దృక్పథానికి మధ్య ఉన్న తేడా ఏమిటో వివరిస్తూ ఆ పుస్తకంలో వ్యాసాలు వ్రాసారు. చలం గతితార్కిక చారిత్రక భౌతికవాదాన్ని అంటరానిదిగా భావించాడంటూ చలసాని ప్రసాద రావు చేసిన తప్పుడు ప్రచారాన్ని, చలం బూతువాది అని అంటూ ఇతర భూస్వామ్య భావవాదులు చేసిన తప్పుడు ప్రచారాన్ని, చలం శ్మశాన రచయిత అంటూ నిమ్మగడ్డ వెంకటేశ్వర రావు చేసిన ప్రచారాన్ని విమర్శిస్తూ రంగనాయకమ్మ ఈ పుస్తకం వ్రాసారు.

ఈ పుస్తకంలో మూడు పుస్తకాల విమర్శలు ఉన్నాయి. అవి

# నిశిత పరిశీలనా, దగాకోరు పరిశీలనా?
# 'జన సాహితి'తో మా విబేధాలు
# తీగ లాగారు, డొంకంతా కదిలింది! 
ఈ మూడు పుస్తకాలను ఒకే సంఫుటంగా వెలువరించారు.

## మూలాలు

వర్గం:రంగనాయకమ్మ రచనలు
వర్గం:తెలుగు పుస్తకాలు
అలెక్సాండ్రా కొల్లొంటాయ్

**అలెక్సాండ్రా మిఖాయిలోవ్నా కొల్లొంటాయ్** (Alexandra Mikhailovna Kollontai, Алекса́ндра Миха́йловна Коллонта́й — పుట్టింటి పేరు **దొమొంతొవిచ్**, Домонто́вич) ( - మార్చి 9, 1952) రష్యన్ కమ్యూనిస్ట్ నాయకురాలు, దౌత్యవేత్త. తొలుత మెన్షెవిక్‍గానూ, 1914 నుండి బోల్షవిక్ గానూ పనిచేసింది. 1923 నుండి సోవియట్ దౌత్యవేత్తగా పనిచేసిన ఈమె 1926లో మెక్సికోకు సోవియట్ సమాఖ్య దౌత్యవేత్తగా నియమించబడింది. తొట్టతొలి మహిళా రాయబారుల్లో ఈమె ఒకర్తె.

కొల్లొంటాయ్ రష్యాలోని సెయింట్ పీటర్స్ బర్గ్ లో జన్మించింది. ఈమె తండ్రి మిఖాయిల్ దొమొంతొవిచ్, 1877-78లో జరిగిన రష్యా - టర్కీ యుద్ధంలో జనరల్ గానూ. 1878-79లో బల్గేరియాలోని రష్యా ప్రభుత్వం యొక్క ప్రధాన ఛాన్సలర్ గా పనిచేశాడు. ఈమె తల్లి అలెగ్జాండ్రా మసలిన్-మ్రావిన్స్కీ, ఫిన్నిష్ సంతతికి చెందిన ఒక ధనిక కలప వ్యాపారి కూతురు.

## కొల్లొంటాయ్ స్త్రీవాదం
అలెక్సాండ్రా కొల్లొంటాయ్ స్త్రీవాదం వివాదాస్పద అంశంగా మారింది. అలెక్సాండ్రా కొల్లొంటాయ్ ప్రతిపాదించిన ఫ్రీ లవ్ సిద్ధాంతం ప్రకారం స్త్రీకి అనేక మంది పురుషులతో సంబంధాలు ఉండొచ్చు. ఈ సిద్ధాంతాన్ని లెనిన్ వ్యతిరేకించాడు. అనేక మంది పురుషులతో పడుకోవడం అనేది పంది లాగ బురదలో దొరలడం లాంటిదని లెనిన్ ఒక రహస్య సమావేశంలో కొల్లొంటాయ్ తో వాదించాడు. ఈ రహస్య సమావేశం గురించి లెనిన్ క్లారా జెట్కిన్ అనే జెర్మన్ కమ్యూనిస్ట్ నాయకురాలికి ఉత్తరం వ్రాసాడు. ఆ సమావేశంలో కొల్లొంటాయి అన్న మాటలు గురించి చెప్పాడు. సెక్స్ స్వేచ్ఛ అనేది గ్లాసెడు మంచి నీళ్ళు తాగినంత అప్రధాన విషయంగా ఉండాలని కూడా కొల్లొంటాయ్ వాదించింది. మురికి గ్లాస్ లో నీళ్ళు తాగడం ఏమిటని లెనిన్ అడిగాడు. గ్లాసెడు మంచి నీళ్ళ సిధ్ధాంతం స్త్రీవాదానికి వ్యతిరేకమైనదని లెనిన్ అన్నాడు. ఈ సిధ్ధాంతం కార్మిక వర్గం కోరుకునేది కాదని, బూర్జువా వర్గం కోరుకునేదని కూడా లెనిన్ అన్నాడు.

## మూలాలు

వర్గం:1872 జననాలు
వర్గం:1952 మరణాలు
వర్గం:మార్క్సిస్టులు
సూర్యనారాయణ

**సూర్యనారాయణ** అనగా హిందూ దేవుడు సూర్యుడు.

----
**సూర్యనారాయణ** పేరుతో కొందరు ప్రముఖులు:
* అబ్బరాజు సూర్యనారాయణ, కవి, పండితులు.
* ఆకెళ్ళ వెంకట సూర్యనారాయణ, సినీ రచయిత.
* కొమ్మారెడ్డి సూర్యనారాయణ, రాజకీయ నాయకులు.
* దొమ్మేటి సూర్యనారాయణ, రంగస్థల, సినిమా నటులు.
* మండా సూర్యనారాయణ, పత్రికా సంపాదకులు.
* యడవల్లి సూర్యనారాయణ, తెలుగు రంగస్థల, సినిమా నటుడు.
* లింగం సూర్యనారాయణ, శస్త్రచికిత్స నిపుణులు, ఎన్.టి.ఆర్.ఆరోగ్య విశ్వవిద్యాలయం ఉప సంచాలకులు
* వెంపటి సూర్యనారాయణ, నేత్ర వైద్యులు.
* చొప్పల్లి సూర్యనారాయణ భాగవతార్, రంగస్థల, సినిమా నటులు.
* సూర్యనారాయణ మూర్తి, అయోమయ నివృత్తి పేజీ.
* సూర్యనారాయణ శాస్త్రి, అయోమయ నివృత్తి పేజీ.
----
* సూర్యనారాయణపురం, శ్రీకాకుళం జిల్లా, సరుబుజ్జిలి మండలానికి చెందిన గ్రామం.

వర్గం:పుంలింగ పేర్లు
వెంకటేశ్వరరావు

**వెంకటేశ్వరరావు** లేదా **వేంకటేశ్వరరావు** తెలుగువారిలో కొందరు పురుషుల పేరు.

*ఇంటూరి వెంకటేశ్వరరావు స్వాతంత్ర్య సమయోధుడు, రఘుపతి వెంకయ్య అవార్డు గ్రహీత.
*కాటూరి వెంకటేశ్వరరావు, పింగళి కాటూరి కవులలో ఒకరు.
*కోటగిరి వెంకటేశ్వరరావు, సుప్రసిద్ధ తెలుగు సినిమా ఎడిటర్.
*ఘంటసాల వెంకటేశ్వరరావు, సుప్రసిద్ధ సంగీత దర్శకులు, గాయకులు.
*యల్లా వెంకటేశ్వరరావు, సుప్రసిద్ధ సంగీత విద్వాంసులు

వర్గం:పుంలింగ పేర్లు
సుబ్బారావు

**సుబ్బారావు** తెలుగు వారిలో కొందరి పేరు.

* అనిసెట్టి సుబ్బారావు, స్వాతంత్ర్య సమరయోధులు, సినిమా రచయిత.
* అమ్మెంబాల్‌ సుబ్బారావు పాయ్, కెనరా బ్యాంకు వ్యవస్థాపకులు.
* ఆలూరు వెంకట సుబ్బారావు( చక్రపాణి) సినిమారచయిత. నిర్మాత
* ఈడుపుగంటి వెంకట సుబ్బారావు, వ్యవసాయ శాస్త్రవేత్త.
* ఆదుర్తి సుబ్బారావు, సినిమా దర్శకులు.
* కట్టా సుబ్బారావు, తెలుగు సినిమా దర్శకులు.
* కల్లూరి సుబ్బారావు, స్వాతంత్ర్య సమరయోధులు.
* కస్తూరి సుబ్బారావు, పౌరాణిక పండితులు.
* కాకర్ల సుబ్బారావు, వైద్యులు, రేడియాలజిస్ట్.
* కూచిమంచి సుబ్బారావు, హిందీ తెలుగు పండితులు.
* కృత్తివెంటి సుబ్బారావు, స్వాతంత్ర్య సమరయోధులు.
* కృత్తివెంటి వెంకట సుబ్బారావు, రంగస్థల నటులు, నాటక కర్త.
* కొండ్రు సుబ్బారావు, భారత పార్లమెంటు సభ్యుడు.
* కొప్పరపు సుబ్బారావు, రంగస్థల నటులు, నాటక కర్త.
* కోకా సుబ్బారావు, భారత ప్రధాన న్యాయమూర్తి.
* ఖాసా సుబ్బారావు, స్వాతంత్ర్య సమరయోధులు.
* గానుగపాటి శ్రీ రామ సుబ్బారావు, భారతీయ శాస్త్రవేత్త
* గోవిందరాజుల సుబ్బారావు, నటులు, వైద్యులు, రచయిత.
* చందు సుబ్బారావు మార్క్సిస్ట్ రచయిత, అభ్యుదయ రచయితల సంఘ సభ్యుడు
* జి.వి.సుబ్బారావు, విద్యావేత్త.
* దీవి సుబ్బారావు, రచయిత.
* దొప్పలపూడి సుబ్బారావు, రంగస్థల నటుడు.
* నండూరి వెంకట సుబ్బారావు, నవలా రచయిత.
* నర్రావుల సుబ్బారావు, జర్నలిస్టు.
* నాయని సుబ్బారావు, కవి.
* న్యాపతి సుబ్బారావు, రాజకీయ నాయకులు.
* పల్లా సుబ్బారావు, తెలుగు కవులు.
* సుబ్బారావు పాణిగ్రాహి, గాయకుడు, కవి.
* పామర్తి సుబ్బారావు, రంగస్థల నటులు, దర్శకులు, క్రీడాకారుడు.
* పులిచర్ల సుబ్బారావు, సాహిత్యవేత్త.
* పైడిమర్రి సుబ్బారావు, రచయిత, నేడు విద్యార్థులు పాఠశాలలో చేస్తున్న "ప్రతిజ్ఞ" రచయిత.
* పొన్నాడ సుబ్బారావు, మొదటి లోక్‌సభ సభ్యులు.
* బి.ఎ.సుబ్బారావు, తెలుగు సినిమా దర్శకులు.
* బెండపూడి సుబ్బారావు, పురాతత్వ శాస్త్రవేత్త.
* బెల్లంకొండ సుబ్బారావు, రంగస్థల నటులు.
* ముత్తరాజు సుబ్బారావు, నాటక రచయిత.
* యల్లాప్రగడ సుబ్బారావు, వైద్యులు.
* రాయప్రోలు సుబ్బారావు, కావ్య కర్త, భావ కవిత్వ పితామహులు.
* రాళ్ళబండి సుబ్బారావు, చరిత్ర పరిశోధకులు.
* రెంటాల సుబ్బారావు. బహుముఖ ప్రజ్ఞాశాలి, రచయిత , విద్యార్ధులకు మొదటగా గైడ్లు రాసినవారు
* వంగూరి సుబ్బారావు, సాహిత్య పరిశోధకులు.
* వావిలికొలను సుబ్బారావు, ఆంధ్ర వాల్మీకిగా పేరొందిన కవి.
* వెన్నెలకంటి సుబ్బారావు  ఆంగ్లంలో తొలి స్వీయచరిత్రకర్త
* వై.వి.సుబ్బారావు, ప్లాస్టిక్ సర్జన్.
* సి. సుబ్బారావు ఆంధ్రరాష్ట్ర ఉన్నత విద్యామండలి చైర్మన్ పదవిని నిర్వహించిన విద్యావేత్త.
* శనివారపు సుబ్బారావు, వయోజన విద్యా ముఖ్యుడు.
* శివరాజు వెంకట సుబ్బారావు ( బుచ్చిబాబు) రచయిత
* సి.వి.సుబ్బారావు, సమాచార రంగ ముఖ్యుడు.
* ఎ.హెచ్.వి. సుబ్బారావు, పాత్రికేయుడు

వర్గం:పుంలింగ పేర్లు
జన సాహితితో మా విభేదాలు

thumb
**జన సాహితితో మా విభేదాలు** రంగనాయకమ్మ రచించిన విమర్శనాత్మకమైన పుస్తకము.

## రచనా నేపథ్యం
రంగనాయకమ్మ కొంత కాలం "జన సాహితి" అనే సాంస్కృతిక సంస్థలో పనిచేశారు. సైధ్ధాంతిక విభేదాల వల్ల ఆ సంస్థ నుంచి బయటకి వచ్చేశారు. ఆ సంస్థ వారు తమది భూస్వామ్య సామ్రాజ్యవాద వ్యతిరేక సంస్థ అని చెప్పుకున్నారు కానీ వారు వ్యక్తిగతంగా ఆచరించేది మాత్రం భూస్వామ్య సంస్కృతే. ఆ సంస్థ వారు ఒక వైపు భూస్వామ్య సంస్కృతిని విమర్శిస్తూనే మరో వైపు భూస్వామ్య సంస్కృతిలో భాగమైన కట్నం లాంటి ఆచారాలు పాటిస్తుంటారు. వీరు రంగనాయకమ్మకి తెలియకుండా ఆమె వ్యక్తిగత జీవితం గురించి కూడా చెడుగా మాట్లాడేవారు. రంగనాయకమ్మ తన మొదటి భర్తని విడిచిపెట్టి తన కంటే వయసులో పదేళ్ళు చిన్నవాడైన గాంధీతో సంప్రదాయ వివాహం లేకుండా కలిసి ఉండడం గురించి గుసగుసలాడుకునే వారు. రంగనాయకమ్మ భూస్వామ్య సంస్కృతికి వ్యతిరేకంగా వ్రాసిన రామాయణ విషవృక్షం పుస్తకాన్ని కూడా విమర్శించారు. ప్రగతివాద సాహిత్యమైన చలం సాహిత్యాన్ని కూడా విమర్శించేవారు. వీరు చలం సాహిత్యంలోని పాజిటివ్ అంశాలని చూడలేకపోయేవారు.

## జ్వాలాముఖి పై విమర్శలు
నాస్తికులలో ఎక్కువ మందికి మార్క్సిస్ట్ గతితార్కిక చారిత్రక భౌతికవాద సూత్రాలు తెలియవు. కనుక జన సాహితి సంస్థ సభ్యులు నాస్తిక హేతువాద సంఘాలకి దూరంగా ఉండాలని జనసాహితి సంస్థ తీర్మానించింది. మొదట జ్వాలాముఖి అందుకు అంగీకరించారు కానీ తరువాత జ్వాలాముఖి నాస్తిక హేతువాద కార్యక్రమాలకు వెళ్ళి నాస్తిక ఉద్యమాన్ని పొగడడం విమర్శలకి దారి తీసింది. నాస్తికత్వం, హేతువాదం, నవ్యమానవవాదాలని విమర్శిస్తూ వ్రాసిన పుస్తకంలో జ్వాలాముఖిని కూడా విమర్శిస్తూ వ్యాసం వ్రాసారు. ఈ ఉద్యమాలలో మార్క్సిస్ట్ వ్యతిరేక స్వభావం కూడా ఉందని రంగనాయకమ్మ వాదన. ఈ విమర్శలు కొంత మంది జన సాహితి నాయకులకి నచ్చలేదు. జ్వాలాముఖి మన సంస్థ సభ్యుడే కదా, అతను తప్పు చేస్తే మనమే అతన్ని విమర్శించాలా? అని రంగనాయకమ్మని ప్రశ్నించారు. అంతకు ముందు ఓల్గా (మరొక మార్క్సిస్ట్ రచయిత్రి) కూడా జ్వాలాముఖిని విమర్శించినప్పుడు జన సాహితి నాయకులు ఇలాగే అభ్యంతరం చెప్పారు. జన సాహితి సంస్థ నాయకులు చేసే తప్పుల్ని సమర్థించే వారిలో జ్వాలాముఖి ఒకరు కావడం వల్ల అతని పై విమర్శలని నాయకులు హర్షించలేకపోయేవారు.

## ఈ పుస్తకం వ్రాసిన తరువాత
ఈ పుస్తకం వ్రాసిన తరువాత రంగనాయకమ్మ "జన సాహితి" సంస్థకి రాజీనామా చేశారు. రంగనాయకమ్మా, ఆమె భర్త గాంధీ పోలీస్ ఇన్ఫార్మర్ లని అంటూ వారి పై దుష్ప్రచారం కూడా చేశారు. ఒ.పి.డి.ఆర్. అనే పౌర హక్కుల సంఘం వారు కూడా రంగనాయకమ్మకు వ్యతిరేకంగా దుష్ప్రచారం చేశారు.

## మూలాలు

వర్గం:రంగనాయకమ్మ రచనలు
వర్గం:తెలుగు పుస్తకాలు